EkBass/fiwiki-20250220-pages-articles huggingface dataset:
Kim Lesch

Kim Juhana Lesch (s. 4. toukokuuta 1976 Imatra) on suomalainen entinen pikajuoksija ja aitajuoksija. Seuratasolla Lesch edusti Lappeenrannan Urheilu- Miehiä. Lesch voitti Suomen mestaruuden 100 metrin juoksussa Seinäjoella vuonna 1999. 110 metrin aidoissa hän oli pronssilla vuonna 1998. Hallikisoissa 60 metrillä hän oli SM-hopealla 1999 ja 2000. Vuonna 2000 hän osallistui myös halli-EM-kisoihin Belgian Gentissä. Hän sijoittui 60 metrillä alkueränsä kuudenneksi ajalla 6,90 s. Leschin ennätys 100 metrillä on 16. heinäkuuta 2000 Lapinlahden eliittikisoissa juostu 10,49. == Lähteet == Luokka:Suomalaiset pika-aitajuoksijat Luokka:Suomalaiset pikajuoksijat Luokka:Vuonna 1976 syntyneet Luokka:Elävät henkilöt
Bengt Sæternes

Bengt Sæternes (s. 1. tammikuuta 1975 Egersund, Norja) on norjalainen jalkapallovalmentaja ja entinen hyökkääjä. Kaudesta 2015 lähtien hän on toiminut Sandnes Ulfin päävalmentajana. ==Ura pelaajana== Sæternes aloitti uransa Egersunds IK:ssa, jossa hän pelasi sekä junioreiden että aikuisten joukkueissa. Vuonna 1996 hän siirtyi Viking Stavangeriin, jossa peliaika jäi kuitenkin vähiin, ja Sæternes lähti koettamaan onneaan Odd Grenlandin riveihin. Myös siellä visiitti jäi yhden kauden mittaiseksi, ja vuonna 1998 Sæternes siirtyi Bodø/Glimtiin. Hyökkääjän ura lähti seurassa nousuun ja hän paukutti neljän kauden aikana 61 maalia pelaamissaan 113 ottelussa. Vuonna 2002 belgialaisseura Club Brugge osti hänet. Sæternes edusti Brüggeä vuoteen 2004 asti. Hän ehti voittaa seurassa Belgian mestaruuden, Belgian Cupin ja kaksi kertaa Belgian Supercupin. Henkilökohtainen saldo oli 40 liigaottelua, joissa 14 maalia. Belgian matkan jälkeen Sæternes palasi vuonna 2004 Norjaan SK Branniin. Bergeniläisseuran kanssa hän on voittanut Norjan Cupin debyyttikaudellaan 2004 ja Norjan liigamestaruuden Kaudella 2007. Loppuvuodesta 2007 hän pelasi tanskalaisessa OB Odensessa josta siirtyi kaudeksi 2008 Vålerengaan. Kokenut hyökkääjä pelais Vålerengassa hyvin ja onnistui maalinteossa 23 kertaa kolmen kauden aikana. Hän siirtyi kaudeksi 2011 Vikingiin, jossa lopetti uransa 36-vuotiaana. Norjan maajoukkueessa Sæternes on pelannut seitsemän ottelua. == Meriitit pelaajana == * Belgian mestaruus: 2003 * Belgian Cup: 2004 * Belgian Supercup: 2002, 2003 * Norjan mestaruus: 2007 * Norjan Cup: 2004 * Vuoden Tippeligaenin paras hyökkääjä 2002 ==Ura valmentajana== Sæternes aloitti valmennusuransa Espanjan Tercera Divisiónissa pelanneen UD Vecindarion apuvalmentajana kesällä 2012.Sæternes prøver lykken i Spania Hänen visiittinsä Espanjassa jäi lyhyeksi ja marraskuussa 2012 hän teki valmennussopimuksen Egersunds IK:n kanssa.Sæternes overtar Egersund Hän luotsasi kasvattajaseuransa Norjan 2. divisioonassa toiseksi kaudella 2014, minkä jälkeen siirtyi Sandnes Ulfin päävalmentajaksi.Sæternes blir ny Sandnes Ulf-trener Sæternesin debyyttikaudella seura sijoittui OBOS-ligaenissa seitsemänneksi eikä onnistunut nousemaan takaisin liigaan. ==Lähteet== Luokka:Norjalaiset jalkapalloilijat Luokka:Norjalaiset jalkapallovalmentajat Luokka:Vuonna 1975 syntyneet Luokka:Elävät henkilöt
Tuomas Näsi

Tuomas Hermanni Näsi (s. 14. lokakuuta 1979 Helsinki) on suomalainen pikajuoksija. Hän edustaa Helsingin Kisa-Veikkoja. Näsi voitti 100 metrin juoksun Suomen mestaruuden vuonna 2000 ajalla 10,55 ja SM-pronssin vuonna 2002. Vuonna 2002 hän saavutti SM-pronssia myös 200 metrin juoksussa. Viestijuoksun SM-kilpailuissa Näsi oli mukana voittamassa pikaviestin kultaa vuosina 2003 ja 2007, hopeaa vuonna 2006 ja pronssia vuonna 2002. 60 metrin hallimestaruuden hän voitti vuonna 2003. Samalta matkalta hän voitti hopeaa vuonna 2001 sekä pronssia vuosina 2002 ja 2004. Sisäratojen SM-kilpailuista Näsi on saavuttanut lisäksi kultaa 4 x 200 metrin viestijuoksusta vuonna 1999. Näsin ennätys 100 metrillä on Lahdessa 19. elokuuta 2000 juostu 10,45. Joukkue Samsa Tuikka, Kari Louramo, Tommi Hartonen ja Tuomas Näsi juoksi 4 × 100 metrin viestissä 2. elokuuta 2000 ajan 39,42, joka on kaikkien aikojen kuudenneksi paras suomalaisaika. == Lähteet == Luokka:Suomalaiset pikajuoksijat Luokka:Vuonna 1979 syntyneet Luokka:Elävät henkilöt
Ari Anjala

Ari Martin Anjala (s. 31. toukokuuta 1958 Tampere) on entinen suomalainen suunnistaja. Anjala on ollut mukana Suomen viestijoukkueessa useissa arvokilpailuissa. Hän oli voittamassa viestihopeaa MM-kisoissa 1979 ja MM- pronssia vuosina 1981 ja 1991. Henkilökohtaisella tasolla hänen paras sijoituksensa MM-kisoissa on yhdestoista sija normaalimatkalla vuonna 1981. Henkilökohtaisia Suomen mestaruuksia Anjalalla on normaalimatkalla kaksi (1981 ja 1989) ja pitkällä matkalla kolme (1989–1991). Yösuunnistuksessa hän voitti mestaruuden 1979 ja 1985 sekä viestissä 1977 ja 1983. Hän oli myös mukana voittamassa Jukolan viestiä 1977. Anjalan entinen vaimo Outi Borgenström on myös menestynyt suunnistaja. Heidän poikansa Topi Anjala on suunnistuksen SM- mitalisti ja MM-kisaedustaja. ==Lähteet== * Kilpakenttien sankarit, Tammi 1992, s. 98–99 Luokka:Suomalaiset suunnistajat Luokka:Vuonna 1958 syntyneet Luokka:Elävät henkilöt
Juha Pasoja

Juha Pasoja (s. 16. marraskuuta 1976 Kemi) on suomalainen jalkapallovalmentaja ja entinen jalkapalloilija, joka toimii viimeksi Mikkelin Palloilijoiden päävalmentajana. Pelipaikaltaan hän oli keskuspuolustaja. Pasoja tunnettiin pelaajaurallaan hyvänä vapaa- ja rangaistuspotkujen laukojana. Pasoja siirtyi norjalaisseura HamKamiin vuonna 2006 Hakasta, jota ennen hän edusti myös KPT-85:tä ja FC Jazzia. JJK:n kanssa Pasoja allekirjoitti kaksivuotisen sopimuksen marraskuussa 2009, kun HamKam putosi Norjan kolmanneksi korkeimmalle sarjatasolle. JJK:ssa Pasoja pelasi kaikkiaan kolme kautta päättäen pelaajauransa kauteen 2012.< Veikkausliigassa hän pelasi 224 ottelua ja teki niissä yhteensä 22 maalia. Ensimmäisen maaottelunsa Suomen maajoukkueessa Pasoja pelasi Hondurasia vastaan 16. marraskuuta 2003. Hän on pelannut myös futsalmaajoukkueessa. ==Lähteet== ==Aiheesta muualla== Luokka:Suomalaiset jalkapalloilijat Luokka:Jalkapallon Suomen mestarit Luokka:Suomalaiset futsalpelaajat Luokka:Suomalaiset jalkapallovalmentajat Luokka:Vuonna 1976 syntyneet Luokka:Elävät henkilöt
Pål Strand

Pål Strand (s. 9. maaliskuuta 1976) on norjalainen jalkapalloilija, joka edustaa Tippeligaen-seura Lillestrømiä. Strandin pelipaikka on keskikenttäpelaaja. 180 senttimetriä pitkä Strand on edustanut nykyisen seuransa lisäksi myös Gjøvik/Lyniä ja Raufossia. ==Aiheesta muualla== *Strand VG-sanomalehden sivuilla *Strand Lillestrømin sivuilla *Strand Nifs.no- tietokannassa Luokka:Norjalaiset jalkapalloilijat Luokka:Vuonna 1976 syntyneet Luokka:Elävät henkilöt
Kari Louramo

Kari Ilmari Louramo (s. 19. huhtikuuta 1971 Turku) on suomalainen pikajuoksija. Seuratasolla hän edusti Turun Urheiluliittoa. Louramo voitti 100 metrin juoksun Suomen mestaruuden Turussa 2001. 400 metrin juoksun mestaruuden hän voitti 1995 . 100 metriltä Louramolla on lisäksi pronssia 1999, 200 metriltä hopeaa 1995 ja 2000 sekä pronssia 1993 ja 1997 ja 400 metriltä pronssia 1993, 1994 sekä 1997. SM-hallikisoissa Louramo oli mestari 200 metrillä 1994 ja 1996 sekä 400 metrillä 1994, 1995 sekä 1999 . Kari Louramon ennätys 100 metrillä on Lahden Kalevan kisoissa 19. elokuuta 2000 välierässä juostu 10,40. 200 metrillä Louramon ennätys on 20,99 (vuodelta 2000) ja 400 metrillä 46,64 (vuodelta 1994). 400 metrillä Louramo on Suomen kaikkien aikojen tilastossa kymmenentenä. == Lähteet == Luokka:Suomalaiset pikajuoksijat Luokka:Vuonna 1971 syntyneet Luokka:Elävät henkilöt
Sex Affairs

Sex Affairs on saksalaisen elektronista musiikkia esittävän yhtyeen E-Roticin vuonna 1995 julkaistu debyyttialbumi. Suomessa albumi Suomen virallisella listalla 15 viikkoa, parhain sijoitus viikoilla 34–36/1995 1. sija. Albumin kappaleet "Max Don´t Have Sex With Your Ex", "Fred Come To Bed" ja "Sex On The Phone" julkaistiin singleinä. Samoista singleistä valmistettiin animaatiomusiikkivideot. Albumin kansipaperi sisältää seksuaaliaiheisia sarjakuvia. ==Kappaleet== # # # # # # # # # # # # ==Lähteet== Luokka:Vuoden 1995 albumit Luokka:Vuoden 1995 esikoisalbumit Luokka:E-Roticin albumit
Työllinen

Työllinen on tilastollinen käsite, jolla viitataan siihen joukkoon työvoimasta, jotka ovat ansiotyössä tai saavat yrittäjätuloa. Työllisen vastakohta on työtön, ja työvoiman katsotaan muodostuvan kaikista niistä henkilöistä, jotka ovat joko työllisiä tai työttömiä. Vuonna 2021 Suomessa oli yhteensä 2 377 126 työllistä. Tämä on 89,8 % koko työvoimasta. == Tilastokeskuksen määritelmä == Tilastokeskus antaa työlliselle kaksi vaihtoehtoista määritelmää. Työllisellä voidaan ensinnä viitata henkilöön, joka on tutkimusviikolla tehnyt työtä vähintään tunnin palkkaa tai yrittäjätuloa saadakseen. Myös tutkimusviikolla työstä tilapäisesti pois ollut henkilö lasketaan työlliseksi, jos poissaolon syy on äitiys- tai isyysvapaa, ansiosidonnainen vanhempainvapaa, oma sairaus, loma tai työaikajärjestely, tai jos poissaolo kestää alle 3 kuukautta. Toisaalta työllisellä voidaan tarkoittaa niitä 18-74 -vuotiaita henkilöitä, jotka vuoden viimeisellä viikolla olivat ansiotyössä eivätkä olleet työttömänä työnhakijana työ-ja elinkeinoministeriön työnhakijarekisterissä tai suorittamassa varusmies- tai siviilipalvelua. Tällöin tieto työllisyydestä perustuu työeläke- ja veroviranomaisten tietoihin. == Lähteet == Luokka:Työ
Frode Kippe

Frode Kippe (s. 17. tammikuuta 1978) on norjalainen jalkapalloilija, joka pelasi kotimaassaan Tippeligaenissa Lillestrømin joukkueessa ja myös muutaman vuoden Englannissa. Kippen pelipaikka oli keskuspuolustaja. Kippe aloitti uransa amatööriseura Kolbotn IL:n riveissä, mutta siirtyi 19-vuotiaana ammattilaiseksi Lillestrømiin. Vuonna 1998 Englannin Valioliigassa pelaava suurseura Liverpool FC kiinnostui lupaavasta topparista ja osti hänet. Läpimurto seurassa jäi kuitenkin tekemättä. Kippe sai Englannissa peliaikaa vain Stoke Cityssä, jossa hän pelasi kahteen otteeseen lainasopimuksella yhteensä 34 sarjaottelua. Lillestrømiin hän palasi vuonna 2002. Hän toimi Lillestrømin kapteenina ja häntä pidettiin pelivuosinaan yhtenä maansa parhaista puolustajista. Kippe pelasi Norjan miesten maajoukkueessa kahdeksan maaottelua vuosina 2003–2008. == Lähteet == == Aiheesta muualla == *Kippe VG- sanomalehden sivuilla Luokka:Norjalaiset jalkapalloilijat Luokka:Vuonna 1978 syntyneet Luokka:Elävät henkilöt
Otto Fredrikson

Otto Henrik Fredrikson (s. 30. marraskuuta 1981 Valkeakoski) on suomalainen entinen jalkapallomaalivahti. Fredrikson on Oulun Luistinseuran kasvatti. Kaudella 2001–2002 saksalainen Borussia Mönchengladbach osti Fredriksonin, joka oli tuolloin Suomen lupaavimpia nuoria jalkapalloilijoita. Hän edusti seuraa kauteen 2005–2006 asti, kunnes siirtyi Norjan Tippeligaeniin Lillestrømiin. Tosin vuosina 2004 ja 2005 Fredrikson pelasi Suomessa FF Jaron maalivahtina saatuaan hänen pelioikeutensa omistavalta saksalaisseuralta luvan pelata. Helmikuussa 2010 Fredrikson siirtyi kolmivuotisella sopimuksella Venäjän jalkapalloliigassa pelaavaan PFK Spartak Naltšikiin.Huuhkaja-vahti siirtyy Venäjän liigaan Sopimus purettiin Fredriksonin kärsittyä vakavan polvivamman alkulämmittelyssä Turkkia vastaan 2012.Vaikeasta loukkaantumisesta toipuva suomalaisveskari: "Minulla on kaikki mahdollisuudet avoimena" Fredrikson palasi pelaamaan kaksi vuotta myöhemmin Norjan kolmanneksi korkeimmalla sarjatasolla pelanneen Lørenskog IF riveissä. Uransa hän päätti Eliteserienissä pelanneen Tromsø IL:n riveissä. Ensiesiintymisensä Suomen A-maajoukkueessa Fredrikson teki harjoitusottelussa Turkkia vastaan 29. toukokuuta 2008. ==Lähteet== ==Aiheesta muualla== *Fredrikson Transfermarkt- tietokannassa *Fredrikson Lillestrømin sivuilla Luokka:Suomalaiset jalkapallomaalivahdit Luokka:Vuonna 1981 syntyneet Luokka:Elävät henkilöt
Outi Borgenström

Outi Päivikki Borgenström (aik. Borgenström-Anjala, o.s. Borgenström, s. 24. tammikuuta 1956 Tampere) on entinen suomalainen suunnistaja. Borgenströmin suurin saavutus on maailmanmestaruus vuodelta 1979. Tämän lisäksi hän voitti MM-pronssia 1974. Hän sijoittui henkilökohtaisessa MM-kisassa vuonna 1976 yhdenneksitoista, 1978 kuudenneksi, 1981 viidenneksi ja 1983 seitsemänneksi. Viestijoukkueen mukana hän oli voittamassa maailmanmestaruutta vuonna 1978. Lisäksi hän saavutti MM-viestihopeaa 1976 ja 1981, oli viides 1974 ja kahdeksas 1983. Hänen piti kilpailla viestijoukkueessa myös 1979, mutta henkilökohtaisessa kilpailussa voittamansa MM-kullan jälkeen hän osallistui samana iltana tanssiaisiin, jossa venäytti nilkkansa nivelsiteet. Borgenstöm voitti Pohjoismaiden mestaruuden vuonna 1977. PM-hopeaa hän saavutti vuosina 1980 ja 1982. Henkilökohtaisia Suomen mestaruuksia hänellä on normaalimatkalla neljä (1976, 1978, 1981 ja 1983) ja pitkällä matkalla kaksi (1981 ja 1983). Lisäksi hän voitti yösuunnistuksen Suomen mestaruuden vuonna 1983. Borgenströmin ja hänen aviomiehensä Ari Anjalan esikoinen Topi syntyi heinäkuussa 1984. Lapsen syntymän jälkeen Borgenström-Anjala palasi vielä suunnistukseen, mutta ei noussut enää maailman huipulle. Hän oli kuitenkin voittamassa Tiomila-viestiä Tampereen Pyrinnön joukkueessa vuonna 1990. Topi Anjala on ollut 2000-luvulla suunnistuksen SM-mitalisti ja MM-kisaedustaja. Siviiliammatiltaan Borgenström on luokanopettaja. Urallaan hän edusti Hyvinkään Rastia, Kangasalan Kisaa, Tampereen Pyrintöä ja Ikaalisten Nousevaa Voimaa. Vuonna 1979 hänet valittiin vuoden suomalaiseksi naisurheilijaksi ja Vuoden urheilija -äänestyksessä hän oli toinen. Vuonna 2006 hänelle myönnettiin valtion Pro Urheilu -tunnustuspalkinto. == Lähteet == * Kilpakenttien sankarit, Tammi 1992, s. 96–99 * Luokka:Suomalaiset suunnistajat Luokka:Vuonna 1956 syntyneet Luokka:Elävät henkilöt
Árni Gautur Arason

Árni Gautur Arason (s. 7. toukokuuta 1975 Reykjavík, Islanti) on islantilainen 187 senttimetriä pitkä jalkapallomaalivahti, joka edustaa Norjan Tippeligaenissa pelaavaa Vålerengaa. Ennen nykyistä seuraansa Árni on edustanut Akranesia ja Stjarnania kotimaassaan, Rosenborgia Norjassa ja Manchester Cityä Englannissa. Hän nousi ympäri Euroopan tunnetuksi maalivahdiksi pelatessaan Rosenborgissa, jossa hyvät esitykset erityisesti Mestarien liigassa poikivat siirron Valioliigaan. Kovatasoisessa sarjassa hänen läpimurtoaan ei kuitenkaan tullut, ja hän palasi takaisin Pohjoismaihin. Árni lukeutuu Islannin maajoukkueen tärkeimpiin pelaajiin. Luokka:Islantilaiset jalkapallomaalivahdit Luokka:Vuonna 1975 syntyneet Luokka:Elävät henkilöt
Jango Fett

Jango Fett on kuvitteellinen mandalorialainen Tähtien sota -maailmassa. Hän esiintyy Star Wars: Episodi II – Kloonien hyökkäys -elokuvassa, jossa häntä näyttelee Temuera Morrison. Lisäksi hahmo tavataan oheismateriaalissa, kuten hänelle omistetussa Star Wars: Bounty Hunter -pelissä ja Tony Hawk’s Pro Skater 4:ssä. == Elämäkerta == === Taustaa === Kun Jango Fettin vanhemmat oli murhattu, hänet adoptoi legendaarinen palkkasoturijoukko, Mandalorian superkommandot, jotka olivat koko galaksin pelätyimpiä taistelijoita. Jedit tuhosivat nämä vaaralliset soturit, mutta Fett jäi eloon ja käyttää edelleen panssaroitua, aseilla varustettua univormua, joka teki mandalorialaisista pelättyjä kaikkialla. Fett pitää itsensä huippukunnossa, ja taitojensa lisäksi hän osaa käyttää kylmää harkintaa, mikä tekee hänestä poikkeuksellisen palkkionmetsästäjän. ===Kloonien hyökkäys=== Jango oli Kloonien hyökkäys -elokuvassa galaksin paras palkkionmetsästäjä kreivi Dookun joukoissa. Dooku tarjoaa Jangolle suuren summan rahaa, jotta tämä antaisi luoda klooniarmeijan itsestään. Jango suostuu, mutta yhdellä ehdolla: hänen tulee saada yksi klooni, jota ei altistettaisi muuntelulle. Hän kasvattaa kloonin poikanaan Bobana, josta kasvaa myös palkkionmetsästäjä. Jango pelastaa Zam Wesellin kanssa Coruscantin täydeltä tuholta, kun Jango tietämättään toimittaa planeetta Seylottilta salaperäisen artefaktin, jolla oli outoja voimia, tasavallan vihollisen kenraali Ashaar Khordan käsiin. Jango ja Zam onnistuvat estämään kenraalin aikeet, mutta se maksaa jedimestari Yarael Poofin hengen. Jango Fett suunnittelee kloonien rintakehyksen. Geonosiksen taistelussa Mace Windu tappaa Jango Fettin lyömällä ensin tämän aseen kahtia ja katkaisemalla lopulta tämän kaulan. Boba hautaa isänsä ruumiin ja ottaa tämän perintönä tämän asun ja Slave 1 -aluksen. Palkkionmetsästäjänä Boba päätyy palvelemaan rikollispomo Jabba the Huttia. == Varusteet == Jango Fett käyttää varusteinaan mandalorianaistyylistä taistelupanssaria ja kypärää. Aseinaan hän käyttää liekinheitintä, kahta Westar-34-sädepistoolia ja rakettirepussa olevia pienoisohjuksia. Jangolla on myös taskuvyö, joka sisältää muutamia pommeja. Selässään hänellä on rakettireppu. Jangon kulkuneuvona toimii Slave 1 -alus, joka on aseistettu lasertykeillä, ohjuksilla sekä isoilla tuhoaaltopommeilla. == Aiheesta muualla == *Jango Fett Wookieepediassa *Jango Fett Jedipediassa == Lähteet == Luokka:Tähtien sodan hahmot Luokka:Kuvitteelliset palkkasoturit Luokka:Kuvitteelliset salamurhaajat de:Figuren aus Star Wars#Jango Fett
Magne Hoseth

Magne Hoseth (kirjoitetaan usein myös Hoset) (s. 13. lokakuuta 1980 Averøy) on norjalainen jalkapalloilija. Hosethin pelipaikka oli keskikentällä hyökkäävässä roolissa. Hän pelasi vuonna 2018 päättyneellä urallaan kotimaansa lisäksi yhden kauden Tanskassa. Hoseth aloitti uransa Averøykameratenessa, josta hän siirtyi Moldeen vuonna 1999. Jo ensimmäisenä kautenaan seurassa Hoseth nousi vakiokokoonpanoon, sillä hän pelasi mainion kauden sekä Norjan liigassa että Mestarien liigassa. Hän kuului myös Norjan nuorten maajoukkueeseen. Kesällä 2004 Hoseth siirtyi tanskalaiseen FC Kööpenhaminaan. Koti-ikävä veti kuitenkin Tanskassa erittäin suosituksi tulleen keskikenttämiehen takaisin Norjaan, tällä kertaa Vålerenga IF:n riveihin. Hän ei kuitenkaan kotiutunut oslolaisseuraan ja siirtyi heinäkuussa 2006 Molde FK:hon, jossa hän pelasi vuoteen 2014 saakka. Tämän jälkeen hän edusti vielä Stabækia, Vikingiä, Aalesundia, Notoddenia ja Kristiansundia. Hoseth pelasi useissa Norjan nuorisomaajoukkueissa. Norjan miesten maajoukkueessa hän pelasi 22 ottelua vuosina 2001–2009 ja teki niissä yhden maalin, tammikuussa 2004 ystävyysottelussa Hondurasia vastaan. Hänen maaotteluistaan kuusi kuului MM- karsintaan ja ystävyysotteluita oli 16. == Lähteet == Luokka:Norjalaiset jalkapalloilijat Luokka:Vuonna 1980 syntyneet Luokka:Elävät henkilöt
Toivoton tapaus

Toivoton tapaus (The Lonely Guy) on Steve Martinin tähdittämä romanttinen komedia vuodelta 1984. Sen on käsikirjoittanut Neil Simon ja ohjannut Arthur Hiller. Elokuva perustuu Bruce Jay Friedmanin kirjaan ”The Lonely Guy’s Book of Life”. == Näyttelijät == == Arvioita == Video-oppaassa vuodelta 1994 Sam Inkinen pitää elokuvaa takuuvarmana Steve Martinina mutta sanoo kokonaisuuden ”natisevan yli laitojensa”. Hän antaa Toivottomalle tapaukselle kolme tähteä viidestä, mikä vastaa sanallista arviota ”hyvä”. == Lähteet == Luokka:Yhdysvaltalaiset romanttiset komediat Luokka:Vuoden 1984 yhdysvaltalaiset elokuvat Luokka:Arthur Hillerin ohjaamat elokuvat
Jan Derek Sørensen

Jan Derek Sørensen (s. 28. joulukuuta 1971) on norjalainen jalkapalloilija, joka edustaa Tippeligaenissa pelaavaa FK Bodø/Glimtiä. Sørensenin pelipaikka on laitalinkki. Sørensen teki läpimurtonsa oslolaisjoukkue FC Lynissä, jossa hän pelasi vuosina 1992–1994. Lynin jälkeen hän edusti kotimaassaan myös FK Bodø/Glimtiä (1995–1997) ja Rosenborgia (1998–2000), kunnes siirtyi Saksan Bundesliigassa pelaavan Borussia Dortmundin riveihin. Sørensen ei kuitenkaan onnistunut Saksassa parhaalla mahdollisella tavalla ja palasi jo yhden kauden jälkeen Lyniin. Vuonna 2005 hän suututti Lynin kannattajat siirtymällä paikalliskilpailija Vålerengaan. Kaudeksi 2008 Sørensen palasi takaisin FK Bodø/Glimtiin. Norjan maajoukkueessa Sørensen on pelannut yli 20 ottelua. Luokka:Norjalaiset jalkapalloilijat Luokka:Vuonna 1971 syntyneet Luokka:Elävät henkilöt
Jamagic

Jamagic on Clickteamin kehittämä 3D-pelinteko-ohjelma, jolla voi tehdä myös 2D-pelejä. Jamagic käyttää Jamascript-komentosarjakieltä. == Lähteet == Luokka:Pelinteko-ohjelmat
Viking FK

Viking Fotballklubb on jalkapalloseura Stavangerista, Norjasta. Seuran miesten edustusjoukkue pelaa Norjan pääsarjassa Eliteserienissä. Norjan-mestaruuden joukkue on voittanut kahdeksan kertaa ja cup-mestaruuden kuudesti. Viking on pelannut kaikista norjalaisjoukkueista eniten kausia pääsarjatasolla, ja se onkin pelannut pääsarjassa sen perustamisesta lähtien lukuun ottamatta vuosia 1966–1967, 1987–1988 ja 2018. Eniten maaleja (202) Viking FK:lle on tehnyt Reidar Kvammen. == Saavutuksia == * Norjan-mestaruus 1958, 1972, 1973, 1974, 1975, 1979, 1982, 1991 * Norjan Cupin voitto 1953, 1959, 1979, 1989, 2001, 2019 == Entisiä valmentajia == * Benny Lennartsson (1988–1991, 2000–2002) * Roy Hodgson (2004–2005) * Tom Prahl (2006) * Tom Nordlie (2006) * Uwe Rösler (2007–2009) * Åge Hareide (2010–2012) * Kjell Jonevret (2012–2016) * Ian Burchnall (2017) * Bjarne Berntsen (1992–1995, 2018–2020) ==Lähteet== == Aiheesta muualla == * Virallinen sivu * Virallinen kannattajien sivu * Vikingforum.no Luokka:Norjalaiset jalkapalloseurat Luokka:Stavangerin urheilu Luokka:Vuonna 1899 perustetut urheiluseurat
Timo Turunen (jääkiekkoilija, 1948)

Timo Mikko Juhani Turunen (s. 8. huhtikuuta 1948 Kuusjärvi) on suomalainen entinen jääkiekkohyökkääjä-, sittemmin valmentaja. Turunen, lempinimeltään "Tumba" (Sven Tumban mukaan), aloitti uransa Suomensarjassa vuonna 1964, edustaen Töölön Vesan riveissä. Hän jatkoi Jokereissa aina vuoteen 1978, pelaten välissä kauden ajan Ruotsin Södertälje SK:ssa. Turunen voitti Suomen- mestaruuden 1973 sekä hopeaa vuonna 1971. Hän oli kahdesti SM-sarjan paras maalintekijä. A-maaotteluita Turuselle kertyi 62. Hän pelasi MM-tasolla kahdesti ja kerran olympialaisissa. Pelaajauransa jälkeen Turunen on toiminut useissa alasarjajoukkueissa valmentajana sekä apuvalmentajana HIFK:ssa kaudet 1991–1994. Turusta on kuvailtu muun muassa seuraavasti, Juhani Tammisen toimesta: "Tumba on Jokerien symboli. Hänellä oli ihan poikkeuksellinen laukaus, kunnianhimo ja pelinäkemys". Vuonna 2014 Jokerit jäädytti Turusen pelinumeron #17 . ==Saavutukset ja huomionosoitukset== *1 Suomen mestaruus pelaajana (1973) *1 SM-hopea pelaajana *1 SM-pronssi valmentajana *2x Töölön Vesan joukkueen paras pelaaja (1965, 1967) *SM-sarjan paras pistemies (1973) *SM-sarjan maalipörssin voittaja (1973, 1974) *Valinta SM-sarjan All Stars -kentälliseen (1972) *Jokerit jäädyttäneet Turusen pelinumeron #17 *Suomen Jääkiekkoleijona #144 == Tilastot == Kausi Sarja Seura O M S P R 1964‑1965 Suomensarja Töölön Vesa 11 12 5 17 4 1965-1966 Suomensarja Töölön Vesa 12 8 7 15 18 1966-1967 Suomensarja Töölön Vesa 14 13 11 24 14 1967-1968 Suomensarja Jokerit 12 13 5 18 18 1968-1969 Suomensarja Jokerit 14 11 7 18 10 1969-1970 SM-sarja Jokerit 22 23 15 38 4 1970-1971 SM-sarja Jokerit 32 16 8 24 12 1971-1972 SM-sarja Jokerit 32 28 16 44 12 1972‑1973 SM-sarja Jokerit 36 41 26 67 6 1973‑1974 SM-sarja Jokerit 36 30 20 50 8 1974-1975 SM-sarja Jokerit 36 21 13 34 6 1975-1976 SM-liiga Jokerit 36 26 20 46 2 1976-1977 Elitserien Södertälje SK 33 10 3 13 2 1977-1978 SM-liiga Jokerit 33 9 5 14 10 1980-1981 I-divisioona Jäähonka 11 3 3 6 0 Yhteensä SM-sarja/liiga 263 194 123 317 60 Suomensarja 63 57 35 92 64 ==Lähteet== * *Turusen tiedot Jääkiekkomuseon sivulla * ===Viitteet=== Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Vuonna 1948 syntyneet Luokka:Elävät henkilöt
Nicola Larini

Nicola Larini (s. 19. maaliskuuta 1964, Camaiore, Italia) on italialainen autourheilija. Hän on kilpaillut muun muassa Formula 1:ssä, DTM:ssä ja WTCC:ssä. Larini saavutti F1-urallaan yhteensä 7 MM-pistettä ja ajoi kahdesti pisteille.Ensimmäiset pisteet hän saavutti 45 GP:ssä. Nicola Larini keskeytti 24 kertaa eli noin 49% kilpailuista. ==Ura== ===Alkuvaiheet=== Larinin kilpaura alkoi formulasarjoissa, kun hän ajoi vuonna 1983 Formula Italia- sarjassa. Menestystä tuli heti seuraavana vuonna, kun hän sijoittui Italian Formula Abarth -sarjassa kolmanneksi. Italian sarjoissa Formula 3 -sarjoissa Larini voitti kaudella 1986, jonka avustamana hän pääsi seuraavana vuonna ajamaan Formula 1 -sarjaa Colonin valmistamalla autolla. ==Formula 1== Larinin tulokaskauden tavoin myös sijoitukset Osellan, Ligierin ja Modenan autoilla olivat usein heikkoja ja Larini karsiutui usein kilpailuista. Hän toimi 1990-luvun aikana myös Ferrarin testikuljettajana. Varsinaista menestystä Larini saavutti Ferrarin kilpakuljettajana kaudella , kun hän ajoi yhden palkintosijan San Marinon GP:ssä sijoittumalla toiseksi. Ura Ferrarilla jäi lyhyeksi, kun loukkaantuneena ollut alkuperäinen kuljettaja Jean Alesi palasi takaisin ajotehtäviin. Vuosi 1997 Sauberilla kesti vain viiden osakilpailun verran, mutta Larini saavutti yhden MM-pisteen sijoittumalla kuudenneksi Australian GP:ssä 1997. ===Urheiluautot ja kestävyysajot=== F1-testikuljettajana Larini ehti ajaa myös muita urheiluautosarjoja sekä kestävyysajoja. Italian Touring Car -sarjassa hän voitti mestaruuden vuonna 1992. DTM:ssä Larini ajoi yhden vuoden, 1993, ja voitti heti mestaruuden. Hän saavutti menestystä varsinkin Euroopan Touring Car -sarjassa, jossa oli parhaimmillaan lopputuloksissa toinen ja kolmas. Vaikka Larini ilmoitti lopettavansa säännöllisen kilpailemisen vuoden 2009 jälkeen, hän on ajanut satunnaisia osakilpailuja. Vuosina 2011–2012 hän saavutti menestystä sijoittumalla kolmanneksi Nürburgringin 24 tunnin ajoissa vuonna 2011 ja vuotta myöhemmin hän voitti kyseisen kilpailun. == Lähteet == Luokka:Italialaiset Formula 1 -kuljettajat Luokka:DTM-kuljettajat Luokka:World Touring Car Championship -kuljettajat Luokka:Porsche Supercup -kuljettajat Luokka:Vuonna 1964 syntyneet Luokka:Elävät henkilöt
Mbulelo Mabizela

Mbulelo Mabizela (s. 16. syyskuuta 1980 Pietermaritzburg, Etelä-Afrikka) on eteläafrikkalainen jalkapalloilija, joka edustaa Tippeligaenissa pelaavaa Vålerengaa. Mabizelan pelipaikka on keskikenttäpelaaja. Ennen siirtymistään Vålerengaan Mabizela on edustanut Mamelodi Sundownsia, Maritzburg Cityä ja Orlando Piratesia kotimaassaan ja Tottenhamia Englannissa. Hän on pelannut Etelä-Afrikan maajoukkueessa 40 ottelua ja tehnyt niissä kaksi maalia. 21-vuotiaana hänet nimitettiin myös Etelä-Afrikan kapteeniksi, jolloin hänestä tuli kaikkien aikojen nuorin maajoukkueen kapteeni. ==Aiheesta muualla== *Mabizela Vålerengan sivuilla *Mabizela Voetbal International -tietokannassa Luokka:Eteläafrikkalaiset jalkapalloilijat Luokka:Vuonna 1980 syntyneet Luokka:Elävät henkilöt
Fusajirō Yamauchi

Fusajirō Yamauchi (山内房治郎, 22. marraskuuta 1859 – tammikuu 1940) on Nintendon perustaja. Yamauchi eli Kiotossa, Japanissa. Hänen tyttärensä Tei Yamauchi meni naimisiin Sekiryō Kanedan kanssa, josta myöhemmin tuli Nintendon uusi toimitusjohtaja. ==Henkilöhistoria== Yamauchi aloitti liiketoimintansa vuonna 1889 perustaen yrityksen nimeltä Nintendo Koppai, joka valmisti pelikortteja. Hanafuda-nimiset kortit olivat käsintehtyjä, ja niitä myytiin aluksi kahdessa liikkeessä. Korttien suosion myötä yritys kasvoi nopeasti ja väkeä palkattiin lisää. Fusajirō Yamauchi vetäytyi eläkkeelle vuonna 1929 ja hänen vävynsä Sekiryō Yamauchi tuli uudeksi toimitusjohtajaksi. Fusajirō Yamauchi kuoli vuonna 1940, mutta syytä kuolemaan ei tiedetä. ==Lähteet== Luokka:Nintendon entinen henkilöstö Luokka:Japanilaiset yritysjohtajat Luokka:Vuonna 1859 syntyneet Luokka:Vuonna 1940 kuolleet
Tarhakäärmeet

Tarhakäärmeet (Colubridae) on uuskäärmeisiin (Caenophidia) kuuluva käärmeheimo. Tarhakäärmeitä tavataan kaikkialla maapallolla lukuun ottamatta korkeita vuoriseutuja ja kaikkein kylmimpiä alueita. Heimoon kuuluu yhteensä lähes 2000 lajia. Suomen kolmesta käärmelajista kaksi kuuluu tarhakäärmeisiin: rantakäärme ja kangaskäärme. Useimmat tarhakäärmeet lisääntyvät munimalla, jotkut vedessä elävät lajit synnyttävät poikasia. == Luokittelu == Alla oleva tarhakäärmeiden jako kahdeksaan alaheimoon perustuu molekyylitutkimuksiin. Muutaman suvun DNA:ta ei ole sekvensoitu, ja niiden asema luokittelussa on siksi epävarma (incertae sedis). Suppeassa merkityksessä tarhakäärmeisiin luetaan vain alaheimot Ahaetullinae ja varsinaiset tarhakäärmeet (Colubrinae), jolloin kuusi muuta alaheimoa ovat erillisiä heimoja Colubroidea-yläheimossa. Tässä käytetyssä luokittelussa Colubridae on esitetty laajassa ja Colubroidea suppeassa merkityksessä, jolloin ne eivät eroa sisällöltään toisistaan. Laajassa merkityksessä Colubroidea vastaa Colubroides-kladia, jolloin se sisältää kaikki uuskäärmeet (Caenophidia) käsnäkäärmeitä (Acrochordidae) lukuun ottamatta.Brands, Sheila J. (toim.): Family Colubridae. Teoksessa * Ahaetullinae * Calamariinae * Varsinaiset tarhakäärmeet (Colubrinae) * Kotilokäärmeet (Dipsadinae) * Grayiinae * Rantakäärmeet (Natricinae) * Pseudoxenodontinae * Sibynophiinae * Incertae sedis ** Elapoidis ** Gongylosoma ** Oreocalamus ** Tetralepis == Suomessa esiintyvät lajit == * Rantakäärme * Kangaskäärme == Lähteet == *
Hecate Enthroned

Hecate Enthroned on vuonna 1993 perustettu englantilainen dark- ja black metal -yhtye, joka toimi vuoteen 1995 saakka nimellä Daemonum. Yhtyeen perustajajäseniin kuuluivat basisti-laulaja Jon sekä kitaristit Nigel ja Marc. Yhtye kuuluu Cradle of Filthin ohella brittiläisiin black metal -yhtyeisiin. ==Historia== Daemonum nauhoitti ainoan demonsa Dreams to Mourn tammikuussa 1995. Saman vuoden keväällä rumpali Craig liittyi yhtyeeseen ja Cradle of Filthissä välillä bassoa soittanut Jon palasi yhtyeen laulajaksi. Onnistuneiden konserttien jälkeen yhtye suuntasi The Academy Studioille nauhoittamaan toista demoaan An Ode for a Haunted Wood. Tämä demo johti myös levytyssopimukseen Blackend Recordsin kanssa. Hecate Enthronedin ensimmäinen julkaisu Blackendille olikin An Ode for the Haunted Woodin uudelleen miksattu versio, joka kantaa nimeä Upon Promeathean Shores (Unscriptured Waters). Kokoonpanomuutoksien jälkeen Hecate Enthroned paneutui täysillä ensimmäisen täyspitkänsä kirjoitustyöhön, jonka se nauhoitti 20. tammikuuta – 2. helmikuuta 1997. Andy Sneapin tuottama levy sai nimekseen The Slaughter of Innocence, A Requiem for the Mighty, ja se julkaistiin saman vuoden huhtikuussa. Ennen seuraavan levyn Dark Requiems and Unsilent Massacre julkaisua yhtyeen kokoonpano muuttui jälleen, kun basisti Paul teki tilaa nykyiselle basistille Dylanille ja perustajajäsen Marcin vaihtui Andyyn. Yhtyeen miehistö on kokenut tämänkin jälkeen useita muutoksia, ja kitaristi Nigel on ainoa jäljellä oleva alkuperäisjäsen. ==Jäsenet== ===Nykyiset=== *Dean Seddon – laulu (1999–2004, 2004–) *Nigel – kitara (1993–) *Andy – kitara (1997–) *Dylan Hughes – basso (1997–) *Robert – rummut (1996–) *Pete – kosketinsoittimet (2004–) ===Entiset=== *Dagon – laulu (2004) *Jon Kennedy – laulu (1993–1999) *Marc – kitara (1993–1997) *Paul Massey – basso (1996–1997) *Craig – rummut (1995–1996) *Michael – kosketinsoittimet (1996–1999) *Daz – kosketinsoittimet (1999–2004) ==Diskografia== *Dreams to Mourn (1995) (nimellä Daemonum) *An Ode for a Haunted Wood (1995) *Upon Promeathean Shores (Unscriptured Waters) (1996) *The Slaughter Of Innocence, A Requiem For The Mighty (1997) *Dark Requiems And Unsilent Massacre (1998) *Kings Of Chaos (1999) *Miasma (2001) *The Blackend Collection (2004) *Redimus (2004) *Virulent Rapture (2013) *Embrace of the Godless Aeon (2019) ==Aiheesta muualla== * Virallinen kotisivu * Luokka:Brittiläiset black metal -yhtyeet Luokka:Brittiläiset death metal -yhtyeet
Lentokonespottaus

Lentokonespottaus (joskus myös nimellä lentokonebongaus) tai spottaus on lentokoneiden, niiden laskeutumisten ja nousemisten seuraamista lentoasemalta. Lentokonespottausta voi harrastaa kuka tahansa lentokoneista kiinnostunut. Monesti kentän laidalla olevat spottaajat ovatkin vain ohikulkijoita tai muita satunnaisia lentokoneista kiinnostuneita. Spottaukseen ei tarvita minkäänlaisia välineitä, vaikka kunnon harrastelijaspottaajalla on yleensä ainakin radioskanneri, jossa on lentokoneiden käyttämä VHF-taajuusalue. Virittämällä skannerinsa paikallisen lentokentän ATIS:n taajuudelle spottaaja kuulee nousevien ja laskeutuvien lentokoneiden käyttämät kiitotiet, minkä perusteella hän löytää tiensä lentokoneiden näkemisen kannalta hyvälle paikalle. Lisäksi monella spottaajalla on mukanaan kamera, jolla voi ikuistaa näkemänsä lentokoneet. Eniten asialleen omistautuneet spottaajat saattavat jopa lintsata koulusta tai töistä, jotta saisivat kuvan harvinaisesta koneesta. Kuvia ladataan Internetiin toisten ihmisten nähtäviksi ja ihailtaviksi. Usein spottaava saattaa pitää myös kirjaa lentoyhtiöistä, lentokonetyypeistä ja koneiden rekistereistä, joita on nähnyt ja kerätä niitä. Perinteisesti spottailun kohteena ovat olleet isot matkustajalentokoneet, mutta myös pienemmille siviililentokoneille on omat spottaajansa, kuten myös sotilaskoneille. Joillain spottaajilla on myös tapana aina ulkomailla käydessään spottailla paikallisella lentokentällä. Ulkomailla yleisesti spottaaminen käykin helpommin, koska spottaajille voi olla rakennettu varta vasten oma parvekkeensa tai vastaava hoidettu paikka lähellä kiitotietä, josta on helppo katsella ja valokuvata koneita, kun taas Suomessa spottaajien harrastusta saatetaan välillä jopa vaikeuttaa tarpeettomasti. http://nuoretvalokuvaajat.fi/lentokonespottaus-mita-se-on/ Finavia kertoi lokakuussa 2008 rakentavansa samanlaisen spotterilavan Helsinki-Vantaan lentoasemalle kuin ulkomaillakin. Spotterilava tai -parveke on avoinna kesäisin ja sen yhteydessä on myös ilmailumuseo. == Lähteet == == Aiheesta muualla == *FlightForum.fi – Keskustelua ilmailusta ja spottauksesta suomeksi *Airliners.net – Ilmailuvalokuvasivu, spottereiden ottamia kuvia *Jetphotos.net – Ilmailuvalokuvasivu *Spotteando.net – Ilmailuvalokuvasivu Luokka:Lentokoneet Luokka:Bongaus
Lissabonin metro

Lissabonin metro (portugaliksi Metro de Lisboa) on Lissabonissa, Portugalissa toimiva metrojärjestelmä. Se oli Portugalin ensimmäinen metrojunajärjestelmä. Lissabonin metron pituus on 44,2 kilometriä. Sillä on neljä linjaa ja 56 asemaa. Metron rakennustyöt alkoivat 7. elokuuta 1955. Varsinainen toiminta aloitettiin neljä vuotta myöhemmin. thumb|250px|left|Metrovaunu sisältä ==Lähteet== == Aiheesta muualla == * Viralliset sivut Metro Luokka:Portugalin metroliikenne
Tomasz Rząsa

Tomasz Mariusz Rząsa (s. 11. maaliskuuta 1973 Krakova, Puola) on puolalainen entinen jalkapalloilija, pelipaikaltaan keskikenttäpelaaja. 180 senttimetriä pitkä Rząsa aloitti ammattilaisuransa kaudella 1991–1992 Sokół Pniewyssä. Muutaman Sokół-kauden jälkeen hän siirtyi Sveitsiin, jossa hän pelasi kahden vuoden ajan edustaen Grasshopperia, Luganoa ja Young Boysia. Kaudeksi 1997–1998 Rząsa siirtyi Alankomaihin De Graafschapin riveihin. Hän pelasi seurassa kaksi kautta, kunnes siirtyi ensimmäisen todelliseen huippuseuraansa, Feyenoordiin, jossa hän viimeistään nousi Euroopan huipulle. Feyenoordissa Rząsa pelasi neljä kautta, joiden jälkeen hän teki yhden kauden mittaisen visiitin Serbiaan Partizanin joukkueeseen. Tuon kauden jälkeen hän palasi Alankomaihin, ensin vuodeksi SC Heerenveeniin ja sitten ADO Den Haagiin. Uransa viimeiset vuodet 2006–2008 hän pelasi Itävallan SV Riedissä. Yhteensä Rząsa pelasi lähes 400 ottelua Puolan, Sveitsin, Alankomaiden, Serbia ja Montenegron ja Itävallan sarjoissa. Hänen seurajoukkueuransa suurimpia saavutuksia ovat Sveitsin-mestaruus Grasshopperissa vuonna 1996 ja UEFA Cupin voitto Feyenoordissa vuonna 2002. Puolan maajoukkueessa Rząsa pelasi 36 ottelua ja teki yhden maalin vuosina 1994–2006. Hän kuului joukkueen kokoonpanoon vuoden 2002 MM-kilpailuissa ja pääsi kentälle vaihtopelaajana yhdessä ottelussa. == Lähteet == == Aiheesta muualla == * Tietoa ja tilastoja Luokka:Puolalaiset jalkapalloilijat Luokka:Vuonna 1973 syntyneet Luokka:Elävät henkilöt
Barokkiviulu

Barokkiviulu on nykyään yleisessä käytössä oleva nimitys viululle, joka rakenteeltaan ja soinniltaan vastaa 1600-luvulta 1800-luvun alkupuolelle käytössä ollutta viulutyyppiä. Tämä ajanjakso käsittää siis barokin (musiikin historiassa n. 1600–1750) lisäksi myös klassismiksi kutsutun (n. 1750–1820) aikakauden. Barokin aikana käytössä olleita jousityyppejä kutsutaan barokkijousiksi ja klassismin aikaisia klassisiksi jousiksi. Leuka- ja olkatukia ei barokin tai klassismin aikaan käytetty.Violin Makers: Nicolò Amati (1596–1684) and Antonio Stradivari (ca. 1644–1737) The Metropolitan Museum of Art MET Musiikillisesti merkittävin ero barokki- ja nykyviulun välillä syntyy erilaisesta jousesta. Barokkiviulun jousi on nykyjousta lyhyempi ja kaarevampi ja siinä on nykyjousta vähemmän jouhia.Baroque violin The Monte verdi Violins == Lähteet == Luokka:Viulu Luokka:Barokkimusiikki
Sinfonia nro 40 (Mozart)

Sinfonia nro 40 g-molli (KV 550) on Wolfgang Amadeus Mozartin sinfonia, joka valmistui vuonna 1788. Sinfonia on sävelletty poikkeuksellisen tuotteliaan kauden aikana kesällä 1788 muutamassa viikossa ja se valmistui 25. heinäkuuta. Samana kesänä Mozart sävelsi myös sinfoniat numero 39 ja 41. Teoksesta on olemassa kaksi versiota, alkuperäinen versio vuodelta 1788 ja myöhempi versio, johon Mozart lisäsi osuudet kahdelle klarinetille ja muutti oboe-osia. Nämä muutokset on tehty todennäköisesti tiettyä esitystä varten. Sinfonian muutettu versio on sävelletty huilulle, kahdelle oboelle, kahdelle klarinetille, kahdelle fagotille, kahdelle käyrätorvelle sekä jousisoittimille, jotka käsittävät ensimmäiset ja toiset viulut, alttoviulut, sellot ja kontrabassot. Alkuperäisessä versiossa ei ole klarinetteja. Merkittävää on trumpettien ja patarumpujen puuttuminen. ==Osat== Sinfoniassa on neljä osaa tyypillisessä klassisen kauden sinfonian järjestyksessä (nopea osa, hidas osa, menuetti, nopea osa). # Molto allegro, jonka pääteema on tullut erityisen tunnetuksi # Andante # Menuetti ja Trio # Allegro assai ==Kirjallisuutta== * * ==Aiheesta muualla== * Sinfonian partituuri (Mozarteum) 40 Luokka:1780-luvun musiikkiteokset
Sekiryō Yamauchi

Sekiryō Kaneda (金田積良 , tunnetaan myös nimellä Sekiryō Yamauchi (山内積良)) oli Nintendon toinen toimitusjohtaja. Hän meni Nintendon perustajan Fusajirō Yamauchin tyttären Tei Yamauchin kanssa naimisiin, ja otti sukunimekseen Yamauchi. ==Henkilöhistoria== Nintendo oli Japanin suurin kortintekijä, kun Sekiryō Yamauchi otti vastaan toimitusjohtajan paikan. Vuonna 1933 hän toteutti yhdistymisen toisen yrityksen kanssa, ja yrityksen uudeksi nimeksi tuli Nintendo and Co.. Sekiryō Yamauchi vetäytyi eläkkeelle vuonna 1949, ja uudeksi toimitusjohtajaksi tuli Hiroshi Yamauchi. ==Lähteet== Luokka:Nintendon entinen henkilöstö Luokka:Japanilaiset yritysjohtajat
Steganografia

Steganografialla tarkoitetaan tiedon piilottamista. Termin alkuperä juontaa juurensa muinaiskreikan adjektiivista 'katettu, peitetty'. Piilotettava tieto voidaan kätkeä muun tiedon joukkoon, tai mihin tahansa, mistä sen huomaaminen on vaikeaa. ==Historia== Kreikkalainen historioitsija Herodotos (noin 484–425 eaa.) kertoo Historiateoksessaan Histiaioksesta, joka halusi lähettää salaisen viestin vävylleen, Miletoksen hallitsija Aristagoraalle. Histiaios ajatti uskollisen orjansa pään kaljuksi ja tatuoitti viestin tämän päänahkaan. Kun hiukset olivat kasvaneet takaisin, Histiaios lähetti orjan Aristagoraan luo ja käski perille päästyään pyytää hiustenleikkuuta, jolloin viesti paljastui.Kahn 1996, 81 Mikrovalokuvausta on käytetty steganografian tekniikkana jo Saksan- Ranskan sodassa 1870. Tunnettu mikrovalokuvaukseen perustuva sovellus olivat Saksan agenttien 1940-luvulla käyttämät ns. mikropisteet, joissa optisesti pienennetyt viestit piilotettiin konekirjoitustekstin pisteiden kokoisiin filminegatiivin paloihin. Filmit kiinnitettiin pisteiden paikalle harmittomiin asiakirjoihin, jotka postitettiin vastaanottajalle.Kahn 1996, 525 ==Steganografia digitaalisessa ympäristössä== Yleisimpiä steganografian toteutustapoja ovat esimerkiksi tiedon piilottaminen kuva-, musiikki-, video- tai tekstitiedostoon. Digitaaliseen kuvaan tietoa voidaan kätkeä esimerkiksi muuttamalla jokaisen kuvan pikselin väriarvoa vain vähän (siten että yksi piilotettavan viestin merkki jakaantuu useammalle pikselille). Tällä tavalla kuva näyttää vielä ihan normaalilta ihmiselle, mutta toisaalta kuvan sisältämä viesti voidaan purkaa vertaamalla kuvaa alkuperäiseen kuvaan. Toinen steganografian sovellus voisi olla esimerkiksi normaalissa tekstissä, missä oikea viesti on piilotettu jokaisen sanan ensimmäiseen alkukirjaimeen. Turvallisuuden parantamiseksi viesti voidaan salata ennen kätkemistä. Vanhempia muotoja ovat näkymätön muste ja viestin kirjoittaminen raakaan kananmunaan, joka keitetään. Kiinassa oli tapana että viesti kirjoitetaan hienolle silkille, joka rutistetaan palloksi, joka peitetään vahalla. Viestinviejä nielaisee vahapallon. ==Katso myös== * Kryptologia ==Lähteet== * * http://www.netlab.tkk.fi/opetus/s38118/s98/htyo/39/steganografia.shtml * http://www.tml.tkk.fi/Studies/Tik-110.300/1997/Essays/steganografia.html * ftp://ftp.funet.fi/pub/crypt/steganography/ * VSL: Virtual Steganographic Laboratory ===Viitteet=== Luokka:Salakirjoitustekniikka
Katusoittaja

Katusoittaja on katuesiintyjä, joka soittaa julkisella paikalla, kuten kadulla tai torilla jotakin soitinta, yleensä vapaaehtoista maksua vastaan; katusoittajan vieressä saattaa olla esimerkiksi hattu tai soitinkotelo, johon ihmiset voivat laittaa rahaa. Toiset antavat rahaa vain jos pitävät musiikista, toiset tavan vuoksi. Muun muassa Helsingissä voi katusoittajia löytää keskustasta ja metroasemilta. Katusoittajan työpäivä voi olla monien tuntien mittainen ja tulot vaihtelevat esimerkiksi soittoajan ja -paikan sekä säätilan mukaan. Tyypillisimmin katusoittajat soittavat harmonikkaa, huilua tai kitaraa, joskus jopa pienen mittakaavan urkuja, joka on lähinnä yleisnimitys pienille, elektronisille nykyajan pianoille. Toiset katusoittajat vain soittavat ja kiittävät lahjoituksista, mutta osa myös laulaa jotain tunnettua kappaletta soittaessaan. Aihealueena saattaa olla esimerkiksi poplaulut. Tiedosto:Street_musicians_C_IMG_2629.JPG|Katusoittajia Helsingin Taiteiden yössä 2012 Luokka:Musiikkialan ammatit
BMW 7-sarja

BMW 7-sarja on BMW:n vuodesta 1977 lähtien valmistama loistoluokkaan sijoittuva mallisarja. Se korvasi edeltäneen BMW E3 -mallin. == BMW 7-sarja (E23) 1977–1986 == == BMW 7-sarja (E32) 1986–1994 == == BMW 7-sarja (E38) 1994–2001 == == BMW 7-sarja (E65) 2001–2008 == == BMW 7-sarja (F01) 2008–2015 == == BMW 7-sarja (G11) 2015–2022 == == BMW 7-sarja (G70) 2022– == == Aiheesta muualla == 7-sarja Luokka:F-segmentin autot Luokka:Seulonnan keskeiset artikkelit
Gábor Szilágyi

Gábor Szilágyi (s. 28. huhtikuuta 1981 Gyöngyös, Unkari) on entinen unkarilainen jalkapalloilija. Hän oli pelipaikaltaan hyökkääjä. Szilágyi on edustanut Suomessa FC Hämeenlinnaa, FC Jokereita, Helsingin Jalkapalloklubia, Turun Palloseuraa ja FC KooTeePeetä ja lisäksi Unkarissa BVSC-Zuglóa. Hän pelasi yhteensä 91 liigaottelua ja tehnyt niissä 24 maalia. Szilágyilla on tilillään kaksi SM-hopeaa, toinen Jokereista ja toinen HJK:sta. Szilágyi on pelannut Unkarin poikamaajoukkueissa. ==Aiheesta muualla== *Szilágyi Veikkausliigan sivuilla Luokka:Unkarilaiset jalkapalloilijat Luokka:Vuonna 1981 syntyneet Luokka:Elävät henkilöt
Sileäputkinen

Termeillä sileäputkinen ja rihlaton (rihlaamaton) viitataan tuliaseeseen, jonka piipun sisäpinta on sileä, eli rihlaamaton. Yleisimpiä sileäputkisia piippuja ovat panssarivaunukanuunat sekä haulikon piiput. Luokka:Asetekniikka
Predikatiivi

Predikatiivi on lauseenjäsen, joka täydentää lauseen predikaattia ja viittaa yleensä subjektiin ja joskus objektiin. Predikatiivi on nomini; substantiivi tai adjektiivi ja sen sija nominatiivi, partitiivi tai genetiivi. Predikatiivi liittyy yleensä olla-verbiin, joka on lauseen kopula. Predikatiivi kuvailee, luonnehtii ja luokittelee subjektia.http://www.finnlectura.fi/verkko/esittely/sivu35.htm * nominatiivi - Kirja on jännittävä. Päivästä tuli kaunis. * partitiivi - Kirja on kierrätyspaperia. Keitosta tuli hyvää. * genetiivi - Kirja on minun. ==Esimerkkejä== *Naapurin Kalle on sairas. * * == Lähteet == Luokka:Lauseenjäsenet Luokka:Seulonnan keskeiset artikkelit
Ässä

Ässä tarkoittaa seuraavia: * s, suomenkielinen nimi ässä tai äs, latinalainen kirjain * ässä (A), pelikortti * S-ryhmä, puhekielessä Ässä, suomalainen kaupparyhmä. ==Katso myös== Aihepiiriin liittyvät myös seuraavat: * hävittäjä- ässä, sotilaslentäjän arvonimi * Ässä-arpa, Veikkauksen raha-arpa * Ritari Ässä, televisiosarja * Porin Ässät, jääkiekkoseura * Ässät, oululainen yhtye * Ässä Mix, Fazerin valmistama makeissekoitus * Ässärykmentti, joukko-osasto talvisodassa ja jatkosodassa.
Kytäjän kirkko

Kytäjän kyläkirkko on Hyvinkään seurakunnan pieni kirkko Hyvinkäällä Kytäjän kylässä. Museoviraston mukaan kirkko on "viehättävä esimerkki arkkitehtuuriltaan korkeatasoisesta paikallisen yhteisön rakennuttamasta kyläkirkosta". Museovirasto on määritellyt sen valtakunnallisesti merkittäväksi rakennetuksi kulttuuriympäristöksi. Vaaleaksi rapatusta tiilestä 1939 rakennetun kirkon suunnitteli arkkitehti Väinö Vähäkallio, Kytäjän kartanon silloinen omistaja. Kirkon pinta-ala on 326 neliötä, istumapaikkoja kirkossa on 180. Kirkko on muodoltaan suorakaiteinen satulakattoinen pitkäkirkko. Sisäänkäynnin yllä on kampaniilityylinen kellotorni, jonka esikuva tulee italialaisista maalaiskirkoista. Tyyliltään kirkko edustaa klassismia. Hyvinkään seurakunnalle kirkko luovutettiin 1962. Alttaritaulun paikalla on krusifiksi. Saarnatuolin seinämässä on Kaapo Wirtasen Apostolit- maalaus, jonka malleina Wirtasella oli kytäjäläisiä miehiä, muun muassa Väinö Vähäkallion talvisodassa kaatunut poika Kai Väinö Vähäkallio. Kirkon vieressä on pieni hautausmaa ja veteraanien muistomerkki. ==Katso myös== * Hyvinkään kirkko * Hyvinkään vanha kirkko ==Lähteet== ==Aiheesta muualla== * * Hyvinkään seurakunta, Kytäjän kirkko * Kirkon kuva Luokka:Kytäjä Luokka:Suomen kivikirkot Luokka:Hyvinkään kirkkorakennukset Luokka:Valtakunnallisesti merkittävät rakennetut kulttuuriympäristöt Suomessa Luokka:Väinö Vähäkallion suunnittelemat rakennukset
Adele (nimi)

Adele on naisen etunimi, joka on lyhentymä Adelheidista. Adelen nimipäivä on suomenruotsalaisen ja vuodesta 2020 lähtien myös suomenkielisen kalenterin mukaan 16\. joulukuuta. Nimestä esiintyy myös ranskalainen muoto Adèle. Adele on Suomessa annettu nimeksi vuoden 2019 loppuun mennessä 6 820 naiselle ja alle viidelle miehelle. == Tunnettuja Adele-nimisiä == * Adele (Adele Laurie Blue Adkins, s. 1988), brittiläinen laulaja * Adèle (1160–1221), Ranskan kuningas Ludvig VII:n tytär * Champagnen Adèle (1145–1206), Champagnen kreivin tytär ja Ranskan kuningatar, kuningas Ludvig VII:n kolmas puoliso * Adele Addison (s. 1925), yhdysvaltalainen oopperalaulaja * Adele Anthony (s. 1970), australialainen viulisti * Adele Astaire (1897–1981), yhdysvaltalainen näyttelijä, tanssija ja laulaja * Adele Bloesch-Stöcker (1875–1978), saksalais-sveitsiläinen viulisti, säveltäjä ja kapellimestari * Adele Casagrande (Adele Fendi, 1897–1978), italialainen muotisuunnittelija * Adele Enersen (s. 1978), suomalainen kirjailija, kuvittaja, käsikirjoittaja ja valokuvaaja * Adèle Exarchopoulos (s. 1993), ranskalainen näyttelijä * Adele Frollani (s. 1974), italialainen jalkapalloilija * Adele Goldberg (s. 1945), yhdysvaltalainen tietojenkäsittelytieteilijä * Adèle Haenel (s. 1989), ranskalainen näyttelijä * Adèle Isaac (1854–1915), ranskalainen oopperalaulaja * Adele Jergens (1917–2002), yhdysvaltalainen näyttelijä * Adèle Kindt (1804–1884), belgialainen taidemaalari * Adele Sallin (1857–1944), suomalainen valokuvaaja * Adele Sauros (s. 1990), suomalainen jazzmusiikin puhallinsoittaja ja säveltäjä * Adele Silva (s. 1980), brittiläinen näyttelijä * Adele Spitzeder (1832–1895), saksalainen näyttelijä, rikollinen ja pankkiiri * Adele Stevens (s. 1969), brittiläinen pornonäyttelijä * Adèle Weman (1844–1936), suomenruotsalainen kirjailija == Kuvitteellisia Adeleja == * Adèle, Abdellatif Kechichen elokuvissa Adelen elämä: osat 1 ja 2 * Adele, lihansyöjäkasvi elokuvassa Adele ei ole vielä syönyt * Adele Blanc-Sec, Jacques Tardin sarjakuva-albumissa Adele ja hirviö: Adele Blanc-Secin uskomattomat seikkailut. == Lähteet == == Aiheesta muualla == Luokka:Etunimet